Anacharsis Cloots

Jean Baptiste (Anacharsis) du Val-de-Grâce, baron du Cloots (født 24. juni 1755 i Schloss Gnadenthal i Donsbrüggen ved Kleve, henrettet 24. mars 1794) var en revolusjonspolitiker og ledende ateist i Frankrike.

 Liv og virke 
 Bakgrunn, yngre år 
Cloots var sønn av den nederlandsk-prøyssiske adelsmann Thomas Franziskus de Cloots (også: Clootz), en katolikk som hadde forlatt de protestantiske Nederlandene og kommet til Tyskland. Faren sendte sønnen til kirkeskoler i Brussel og Mons og til det parisiske Collège du Plessis, der han i tillegg til undervisning i katolsk tro også ble kjent med opplysningstankene til sin onkel abbé Cornelius de Pauw, en diplomat, geograf og filosof ved Fredrik den stores hoff. Deretter dro han til militærakademiet i Berlin. Etter farens døds avbrøt han sin påbegynte militære karriere, og flyttet som 20-åring til Paris. Han hadde arvet en stor formue, og levde høyt på sine rikdommer.

I Paris kom han i kontakt med de intellektuelle salonger og ble personlig kjent med Jean-Jacques Rousseau og Voltaire. I tiltakende opposisjon mot kirke og monarki forfattet han skrifter som dramaet Voltaire triomphant ou les prêtres décus (Den triumferende Voltaire eller de skuffede prester) og i 1785 reformkatalogen Voeux d’un Gallophile (En frankofils ønsker).

 Den franske revolusjon 
Han var en varm tilhenger av den franske revolusjon og var en flittig taler i jakobinerklubben og en produktiv revolusjonær forfatter. Baron Cloots tilhørte den radikale gruppen og la vekt på revolusjonens universale karakter og så en verdensomspennende revolusjonær republikk som målet.

I 1792 stilte han 12.000 livres til disposisjon for den franske republikk for å oppsette og bevæpne førti eller femti mann for menneskets kamp mot tyranniet.

Han gjorde sig kjent ved flere dramatiske utspill, som da han lot føre frem en mengde representanter for forskjellige fremmede folk, for å la disse erklære sin tilslutning til revolusjonen. Et annet dramatisk utspill var da han etter opptøyene den 10. august 1792 erklærte seg som Jesu Kristi personlige fiendeGregory Fremont-Barnes: Encyclopedia of the Age of Political Revolutions and New Ideologies, 1760-1815, s. 329 , Greenwood Pub. Group 2007, og avsverget kristendommen og fordømte enhver såkalt åpenbart religion. Han oppgav sitt kristne døpenavn og tok navnet Anacharsis, etter en oldtidsskikkelse som var blitt fremtatt fra glemselen i den kjente filosofiske fortelling Voyage de jeune Anacharsis en Grèce (1788) av abbé Jean-Jacques Barthélemy.

I 1792 fikk han fransk statsborgerskap og ble samme år innvalgt i konventet. Han tilhørte der Bergets venstrefløy.

Høydepunktet for hans politiske karriere var da han den 10. november 1793 organiserte den store ateistiske seremoni til ære for «Fornuften» i katedralen Notre Dame de Paris, som han omgjorde til «Fornuftens og Frihetens tempel».

Han ble henrettet i samband med Robespierres maktovertakelse sammen med hébertistene, selv om han egentlig ikke tilhørte dem.

 Verker 
 Voltaire triomphant ou les prêtres décus (178?) 
 La Certitude des preuves du mahométisme (London, 1780), published under the pseudonym of Ali-GurBer, in answer to Nicolas-Sylvestre Bergier's 
 Voeux d’un Gallophile (1785).
 Certitude des preuves du christianisme
 L'Orateur du genre humain, ou Dépêches du Prussien Cloots au Prussien Herzberg (Paris, 1791)
 La République universelle ou adresse aux tyrannicides (1792).
 Adresse d'un Prussien à un Anglais (Paris, 1790), 52 p. 
 Bases constitutionnelles de la République du genre humain (Paris, 1793), 48 p. 
 Discours prononcé à la barre de l'Assemblée nationale par M. de Cloots, du Val-de-Grâce,... à la séance du 19 juin 1790 (1790), 4 p. 

 Litteratur 
 Georges Avenel: Anacharsis Cloots. L’orateur du genre humain. Paris! France! Univers!. Paris 1976 (Repr. v. 1865).
 Selma Stern: Anacharsis Cloots, der Redner des Menschengeschlechts. Ein Beitrag zur Geschichte der Deutschen in der französischen Revolution. Berlin 1914
 Bernd Schminnes: Anacharsis Cloots - Der Redner des Menschengeschlechts. Vom Baron zum visionären Revolutionär. In: Bernd Schminnes (Hg.): Anacharsis Cloots - Der Redner des Menschengeschlechts. Kleve 1988 (Ausstellungskatalog), S. 9-38.
 Roland Mortier: Anacharsis Cloots ou l’utopie foudroyée. Paris 1995.
 François Labbé: Anacharsis Cloots. Le Prussien Francophile. Paris 1999.
 Francis Cheneval: Der kosmopolitische Republikanismus – erläutert am Beispiel Anacharsis Cloots. In: Zeitschrift für philosophische Forschung. Heft 3, 2004.

 Jürgen Storost: Anacharsis Cloots. Zur Universalität des Französischen im 18. Jahrhundert. In: Jürgen Storost: In memoriam Vladimiro Macchi. Romanistischer Verlag, Bonn 2008, Seite 214–227.
 Svensk uppslagsbok. Lund 1931.

 Referanser 

Kategori:Franske politikere
Kategori:Personer henrettet ved giljotinering
Kategori:Personer fra den franske revolusjon
Kategori:Personer fra Kreis Kleve
Kategori:Fødsler i 1755
Kategori:Dødsfall i 1794
Kategori:Henrettede personer (før 1900-tallet)
Kategori:Henrettede franskmenn
Kategori:Franske essayister